เป็นร้านชีสทาร์ตอีกร้านที่เข้ามาเปิดในประเทศไทยนะครับ และก็เป็นกระแสคนต่อแถวกันล้นหลาม ที่ผมมีโอกาสได้กินก็ไม่ได้ไปต่อแถวเองหรอกครับ มีคนต่อมาให้ และที่ได้มาก็เป็นชิ้นใหญ่ด้วย เพราะเขาบอกว่าชิ้นเล็กหมด

ได้มาก็ตัดแบ่งมาชิม ตัวชีสเซตตัวดีครับ หยุ่น ๆ แต่ไม่เละเทะ ตัดออกมายังคงรูปเป็นชิ้น ด้านบนเคลือบด้วยเจลาตินมีกลิ่นส้มเล็ก ๆ ตัวชีสรสชาติออกแนวจืด ๆ ละมุน ๆ ไม่เน้นชีสจัด ๆ แบบของ BAKE คล้าย ๆ เต้าหู้ชีสมากกว่า สไตล์คนญี่ปุ่นเลยครับ ถ้าคนชอบชีสทาร์ตของ BAKE ไม่น่าจะชอบของร้านนี้ สำหรับตัวผมเองก็ว่าจืดไป

แต่ที่อร่อยก็คือตัวทาร์ตครับ กรอบ หอม รสชาติดีเลยครับ

ชอบไม่ชอบอยู่ที่ความรู้สึกส่วนบุคคลครับ แต่ผมไม่ได้ชอบของยี่ห้อนี้มาก ผมมันสายชีสเข้มข้น ฮ่า